पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। खुड़ैल थाना क्षेत्र के कंपेल के पास हुए एक भीषण हादसे में 5 लोगों की मौत हो गई, जबकि चार व्यक्ति गंभीर रूप से घायल हो गए। ये हादसा पेडमी गांव में एक गैस कंपनी के गोडाउन के पास हुआ। तेज गति से जा रही एक स्कार्पियो अचानक सड़क किनारे लगे पेड़ से जा टकराई।
- खुड़ैल टीआई अविनाश सिंह ने बताया कि घटना करीब एक बजे की है। यहां एक गैस कंपनी का गोडाउन है और आसपास कई खेत हैa।
- दोपहर में लोग खेत पर कटाई का काम कर रहे थे तभी वहां से एक सफ़ेद स्कार्पियो बेहद तेज गति से जाते हुए दिखी।
- अचानक कार का संतुलन बिगड़ गया और कार सड़क से नीचे उतरकर एक पेड़ से जा टकराई। टक्कर इतनी जबरदस्त थी कि उसकी आवाज से पूरा इलाका गूंज पड़ा।
- आवाज सुन खेत पर काम कर रहे लोग दौडकर मौके पर पहुंचे। टक्कर के कारण कार का आगे का हिस्सा पूरी तरह से पिचक गया था।
- हादसे में चेतन रोजडे, विक्की उर्फ़ मनोज वार्डे, दिलीप चोपडा औऱ पवन राठौर निवासी नर्मदानगर सहित 5 ने मौके पर ही दम तोड़ दिया।
- एक मृतक की अभी शिनाख्त नहीं हो सकी है। राजेश, राहूल और राजू सहित कुल चार लोग गंभीर रूप से घायल हुए है। इन्हें इलाज के लिए एमवाय भेजा गया।
- टीआई अविनाश सिंह के मुताबिक़ ये लोग शादी में शामिल होने हरदा जा रहे थे।
आगे की स्लाइड्स पर देखें फोटोज...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn